
บทคัดย่อ

แผลติดเชื้อเป็นปัญหาสุขภาพที่พบบ่อย ซึ่งอาจก่อให้เกิดการอักเสบและทำให้กระบวนการสมานแผลล่าช้านำไปสู่ภาวะแทรกซ้อนและเพิ่มค่าใช้จ่ายในการรักษาหากไม่ได้รับการจัดการอย่างทันท่วงที งานวิจัยนี้มีวัตถุประสงค์เพื่อพัฒนาแผ่นปิดแผลชนิดไฮโดรเจลที่ผสมคอลลาเจนสกัดจากหมึกกล้วย (Loligo duvauceli) และสารสกัดว่านหางจระเข้ ซึ่งมีคุณสมบัติต้านการอักเสบ ให้ความชุ่มชื้น และช่วยในการฟื้นฟูเนื้อเยื่อ คอลลาเจนถูกสกัดด้วยกรดอะซิติกความเข้มข้น 0.5 โมลาร์ ในอัตราส่วน 1:3 (น้ำหนักต่อปริมาตร) และวัดปริมาณด้วยวิธี Sirius Red Assay พบว่ามีความเข้มข้นเท่ากับ 1.30 ± 0.11 มิลลิกรัมต่อมิลลิลิตร สารสกัดว่านหางจระเข้เตรียมโดยใช้เอทานอล 75% และประเมินฤทธิ์ต้านอนุมูลอิสระด้วยวิธี DPPH โดยมีค่า IC₅₀ เท่ากับ 158.67 ไมโครกรัมต่อมิลลิลิตร ผลการทดสอบการแข็งตัวของเลือดพบว่า ความเข้มข้นของสารสกัดในช่วง 0.4 ถึง 1 มิลลิกรัมต่อมิลลิลิตร ช่วยเพิ่มความสามารถในการแข็งตัวของเลือดได้อย่างมีนัยสำคัญ ไฮโดรเจลถูกเตรียมจากพอลิไวนิลแอลกอฮอล์ (PVA) ที่เชื่อมขวางด้วยกลูตารัลดีไฮด์ และเติมสารสกัดเปลือกมังคุดเพื่อใช้เป็นตัวบ่งชี้ค่า pH โดยแผลติดเชื้อมักมีค่า pH เป็นด่างอยู่ในช่วงประมาณ 8–10 ซึ่งช่วยให้สามารถตรวจจับความเสี่ยงของการติดเชื้อได้ตั้งแต่ระยะแรกด้วยการเปลี่ยนสี ผลการทดสอบพบว่าแผ่นไฮโดรเจลมีประสิทธิภาพในการส่งเสริมการแข็งตัวของเลือด (0.37 ± 0.01) ดีกว่าฟิล์มปิดแผลและผ้าก๊อซ และใกล้เคียงไฮโดรคอลลอยด์ (0.35 ± 0.01) อีกทั้งมีความสามารถในการอุ้มน้ำสูงที่สุด และสามารถรักษาความชุ่มชื้นได้ดี รองจากฟิล์มใสปิดแผล สะท้อนถึงความเหมาะสมในการควบคุมสภาวะแวดล้อมของแผลได้ดี 

1. บทนำ
แผลติดเชื้อถือเป็นปัญหาสุขภาพที่พบบ่อยในผู้ป่วยกลุ่มเสี่ยง เช่น ผู้ป่วยเบาหวาน ผู้ป่วยโรคเรื้อรัง ผู้สูงอายุ และผู้ที่มีแผลกดทับ โดยสามารถนำไปสู่การอักเสบและชะลอกระบวนการสมานแผล ส่งผลให้เกิดภาวะแทรกซ้อนรุนแรง และเพิ่มค่าใช้จ่ายรวมถึงระยะเวลาในการรักษา หากไม่ได้รับการดูแลอย่างเหมาะสมตั้งแต่ระยะเริ่มต้น วัสดุปิดแผลที่มีจำหน่าย

ในปัจจุบัน เช่น ผ้าก๊อซหรือไฮโดรเจล มักมุ่งเน้นคุณสมบัติด้านใดด้านหนึ่ง เช่น การป้องกันการติดเชื้อ การรักษาความชุ่มชื้น หรือการส่งเสริมการสมานแผล แต่ยังขาดวัสดุที่สามารถรวมคุณสมบัติการรักษาไว้ในผลิตภัณฑ์เดียว และยังไม่สามารถติดตามสถานะการติดเชื้อของแผลได้อย่างต่อเนื่องโดยไม่ต้องเปิดแผล ด้วยเหตุนี้ งานวิจัยนี้มุ่งพัฒนา แผ่นไฮโดรเจล ที่ประกอบด้วย คอลลาเจนสกัดจากหมึกกล้วย (Loligo duvauceli) เพื่อส่งเสริมการฟื้นฟูเนื้อเยื่อ และสารสกัดว่านหางจระเข้ เพื่อให้ความชุ่มชื้นและลดการอักเสบ ตลอดจนสารสกัดจากเปลือกมังคุดทำหน้าที่เป็นตัวบ่งชี้ค่า pH สำหรับการเฝ้าระวังการติดเชื้อของแผล โดยแสดงการเปลี่ยนสีเมื่อค่า pH อยู่ในช่วงด่าง (ประมาณ 8–10) ซึ่งช่วยให้สามารถตรวจจับความเสี่ยงของการติดเชื้อได้ตั้งแต่ระยะแรกโดยไม่จำเป็นต้องเปิดแผล แนวทางดังกล่าวสอดคล้องกับหลักการของการแพทย์สมัยใหม่ที่เน้นการรักษาแบบแม่นยำ (precision care) ลดความเจ็บปวดและภาระของผู้ป่วย พร้อมยกระดับประสิทธิภาพในการดูแลบาดแผลเรื้อรังอย่างครบวงจร

2. วิธีดำเนินการ
2.1 การสกัดสาร
2.1.1 การสกัดคอลลาเจนจากหมึกกล้วย 
โดยล้างปลาหมึก 1 กิโลกรัม ด้วยน้ำปราศจากไอออนปริมาตร 3 ลิตร จำนวน 2 ครั้ง จนเมือกปลาหมึกหลุดออกจนหมด และหั่นเป็นชิ้นเล็กๆ นำปลาหมึกที่ได้แช่ในสารละลายโซเดียมคลอไรด์ความเข้มข้น 0.5 โมลต่อลิตร ที่อัตราส่วน 1:3 โดยน้ำหนักต่อปริมาตร และคนเบาๆด้วยเครื่องกวนแม่เหล็กที่ความเร็ว 200 รอบต่อนาที เป็นเวลา 24 ชั่วโมง จากนั้นกรองแยกส่วนที่ไม่ละลายออกด้วยตะแกรง จากนั้นล้างด้วยน้ำกลั่นครั้งละ 1 ลิตร จำนวน 11 ครั้ง นำปลาหมึกที่ได้แช่ในสารละลายโซเดียมไฮดรอกไซด์เป็นเวลา 2 ชั่วโมง จากนั้นล้างด้วยน้ำกลั่นครั้งละ 1 ลิตร จำนวน 11 ครั้ง นำปลาหมึกมาสกัดด้วยกรดแอซิตริกความเข้มข้น 0.5 โมลต่อลิตร ที่อัตราส่วน 1:3 โดยน้ำหนักต่อปริมาตร คนสารละลายเบา ๆ ด้วยเครื่องกวนแม่เหล็กที่ความเร็ว 200 รอบต่อนาที เป็นเวลา 24 ชั่วโมง จากนั้นกรองแยกส่วนที่ไม่ละลายออกมา ด้วยตะแกรงโดยเก็บส่วนน้ำไว้ 
2.1.2 การสกัดว่านหางจระเข้ 
โดยนำใบว่านหางจระเข้ตัดหัวและท้าย ปอกเปลือกให้ปราศจากสีเขียว ล้างด้วยน้ำเกลืออิ่มตัว และล้างด้วยน้ำสะอาดอีก 2 ครั้ง แล้วนำวุ้นว่านหางจระเข้ 100 กรัม หั่นเป็นท่อนความยาวขนาด 5 เซนติเมตร ใส่ลงในเครื่องปั่นอเนกประสงค์ผสมกับสารละลายกลีเซอรีนและน้ำที่ความเข้มข้นร้อยละ 80 โดยน้ำหนักจำนวน 100 กรัม ปั่นให้ละเอียด จากนั้นนำสารสกัดที่ได้ไปกวนที่อัตราเร็วรอบ 200 รอบ/ นาที เป็นเวลา 4 ชั่วโมง เมื่อครบเวลานำสารสกัดทำการหมุนเหวี่ยงที่ความเร็ว 6,000 รอบ/นาที เป็น เวลา 30 นาทีเพื่อแยกส่วนกากและสารละลาย นำสารละลายไประเหยแห้งด้วยเทคนิคการระเหยแบบลด 
2.1.3 การสกัดแอนโทไซยานินจากเปลือกมังคุด 
เตรียมเปลือกมังคุด 500 กรัม นำไปอบที่ตู้อบลมร้อนอุณหภูมิ 50 องศา เป็นเวลา 15 ชั่วโมง และนำไปบด จากนั้นสกัดโดยการแช่ในเอทานอล 95% 2500 มิลลิลิตร ผสมกรดแอซิตริกเป็นเวลา 2 ชั่วโมง นำไประเหยเอทานอลด้วยเครื่อง Evaporative Cooling System การขึ้นรูป
2.2 การขึ้นรูปเป็นแผ่นไฮโดรเจล 
ตวง PVA ผง 10 กรัมใส่ในบีกเกอร์ เติมน้ำกลั่น 100 มิลลิลิตร และให้ความร้อนที่อุณหภูมิ 80-90 คนจน PVA ละลาย ปล่อยให้เย็นถึงอุณหภูมิห้อง ตวง Glutaraldehyde 25% ประมาณ 2 มิลลิลิตร และเติม Glutaraldehyde ลงใน PVA คนให้เข้ากัน เติมคอลลาเจนจากหมึก 10 มิลลิลิตร และว่านหางจระเข้ 10 มิลลิลิตร คนให้เข้ากัน ปรับ pH เป็นเบสด้วยNaOH 
2.3 การทดสอบประสิทธิภาพของไฮโดรเจล
2.3.1 วัดความเข้มข้นของสารสกัดคอลลาเจนที่สกัดจากหมึก 
นำสารสกัดคอลลาเจนจากปลาหมึกกล้วยที่ได้จากการสกัดด้วยกรดอะซิติก 0.5 M มาเจือจางให้ได้ความเข้มข้นต่างๆ เตรียมสารละลายคอลลาเจนมาตรฐานที่ความเข้มข้นต่าง ๆ ดังนี้ 0.2, 0.4, 0.6, 0.8, 1.0 mg/mL ใช้เพื่อสร้างกราฟมาตรฐานความสัมพันธ์ระหว่างความเข้มข้นกับค่าการดูดกลืนแสง เติมสารละลาย Sirius Red reagent ลงในตัวอย่างและสารมาตรฐาน ผสมให้เข้ากันและทิ้งไว้เป็นระยะเวลา 30 นาที เพื่อให้สีย้อมจับกับคอลลาเจนอย่างสมบูรณ์ เติมสารละลาย NaOH เพื่อให้สีอยู่ในรูปสารละลาย นำสารละลายความเข้มข้นต่างๆไปวัดค่าการดูดกลืนแสงด้วยเครื่อง UV-Vis spectrophotometer ที่ความยาวคลื่นประมาณ 540 นาโนเมตร และบันทึกค่า Absorbance ของตัวอย่างและสารมาตรฐาน และรายงานผลเป็นค่าเฉลี่ย ± ส่วนเบี่ยงเบนมาตรฐาน
2.3.2 ทดสอบการต้านอนุมูลอิสระจากสารสกัดว่านหางจระเข้ (DPPH) 
การเตรียมสารตัวอย่าง โดยนำสารสกัดว่านหางจระเข้มาละลายในเอทานอล 75% และเตรียมสารละลายที่ความเข้มข้น 50, 100, 150, 200 และ 250 µg/mLเตรียมสารละลาย DPPH ความเข้มข้น 0.1 mM ในเมทานอล และเก็บในภาชนะทึบแสงเพื่อป้องกันแสง ปิเปตสารละลายตัวอย่างแต่ละความเข้มข้น ปริมาตร 1 mL ลงในหลอดทดลอง จากนั้นเติมสารละลาย DPPH ปริมาตร 1 mL ผสมให้เข้ากัน การเตรียมชุดควบคุม เตรียมโดยผสมสารละลาย DPPH 1 mL กับเมทานอล 1 mL ใช้เป็นค่าอ้างอิงในการคำนวณ นำสารละลายทั้งหมดเก็บในที่มืดที่อุณหภูมิห้อง เป็นเวลา 30 นาที เพื่อให้ปฏิกิริยาระหว่าง DPPH กับสารต้านอนุมูลอิสระเกิดขึ้นอย่างสมบูรณ์ นำสารละลายไปวัดค่าการดูดกลืนแสงด้วยเครื่อง UV-Vis spectrophotometer ที่ความยาวคลื่น 517 นาโนเมตร พร้อมบันทึกค่า Absorbance ของตัวอย่างและชุดควบคุม คำนวณ % inhibition ของแต่ละความเข้มข้นด้วยสมการ % inhibition = (Acontrol-Asample)/Acontrol * 100 ผลของสารสกัดว่านหางจระเข้ต่อการแข็งตัวของเลือด 
2.3.3 ผลของสารสกัดว่านหางจระเข้ต่อการแข็งตัวของเลือด 
 การเตรียมสารละลายในช่วงความเข้มข้น 0.1–1.0 mg/mL โดยเตรียมสารละลายความเข้มข้น 0.1, 0.2, 0.3, 0.4, 0.5, 0.6, 0.7, 0.8, 0.9 และ 1.0 mg/mL 7.2. การเตรียมตัวอย่างเลือด ซึ่งตัวอย่างเลือดถูกแบ่งใส่ในหลอดทดลองในปริมาตรที่เท่ากันทุกหลอด เพื่อให้สามารถเปรียบเทียบผลการทดลองระหว่างกลุ่มตัวอย่างได้อย่างถูกต้อง โดยมีการเตรียมหลอดควบคุม (control) ที่ไม่เติมสารสกัดร่วมด้วย เติมสารสกัดว่านหางจระเข้ในแต่ละระดับความเข้มข้นลงในหลอดทดลองที่มีตัวอย่างเลือด จากนั้นทำการผสม เพื่อให้สารกระจายตัวอย่างทั่วถึง เริ่มจับเวลาทันทีหลังจากเติมสารสกัดลงในตัวอย่างเลือด โดยใช้เครื่องจับเวลาที่มีความแม่นยำ และสังเกตจนกระทั่งเลือดเกิดการแข็งตัวอย่างสมบูรณ์ จากนั้นบันทึกระยะเวลาเป็นวินาทีสำหรับแต่ละความเข้มข้น 
2.3.4 ทดสอบการเปลี่ยนสีของแผ่นไฮโดรเจลรักษาแผล 
เตรียมตัวอย่างแผ่นไฮโดรเจลรักษาแผล เตรียมสารละลายบัฟเฟอร์ที่มีค่า pH แตกต่างกัน ได้แก่ pH 1-10 เพื่อจำลองสภาวะแผลตั้งแต่ปกติจนถึงแผลติดเชื้อ นำแผ่นไฮโดรเจลไปแช่ในสารละลายบัฟเฟอร์แต่ละค่า pH เป็นระยะเวลา 10 นาที จากนั้นนำขึ้นมาสังเกตและบันทึกการเปลี่ยนแปลงของสี 
2.4 เปรียบเทียบคุณสมบัติของแผ่นไฮโดรเจลรักษาแผลกับแผ่นปิดแผลทั่วไป 
2.4.1 ทดสอบการแข็งตัวของเลือด 
ตัดแผ่นไฮโดรเจลและแผ่นปิดแผลทั่วไปให้มีขนาด 2*2 ซม. เท่ากัน วางลงในจานเพาะเชื้อ หยดเลือดลงบนแผ่นตัวอย่างแต่ละชนิด ทิ้งไว้ที่อุณหภูมิห้องเป็นเวลา 10 นาที เติมน้ำกลั่นลงไปเพื่อละลายเม็ดเลือดแดงที่ยังไม่แข็งตัว เก็บสารละลายและวัดค่าการดูดกลืน แสงด้วยเครื่อง UV-Vis spectrophotometer ที่ความยาวคลื่น 540 นาโนเมตร และบันทึกผล 
2.4.2 ทดสอบความสามารถในการอุ้มน้ำ 
ตัดแผ่นไฮโดรเจลและแผ่นปิดแผลทั่วไปให้มีขนาด 3*3 ซม. 9.2.2. ทำการอบแห้ง และชั่งน้ำหนักเริ่มต้น (W₀) นำตัวอย่างแช่ในสารละลาย PBS ที่อุณหภูมิห้อง ทิ้งไว้เป็นระยะเวลา 24 ชั่วโมง นำตัวอย่างขึ้นมาซับน้ำส่วนเกินด้วยกระดาษกรอง ชั่งน้ำหนักหลังการดูดซับน้ำ (Wₜ) คำนวณความสามารถในการอุ้มน้ำ Swelling ratio = (Wₜ – W₀) / W₀ 
2.4.3 ทดสอบความสามารถในการรักษาความชุ่มชื้น 
นำตัวอย่างที่ผ่านการแช่น้ำแล้ว วางไว้ในสภาวะอุณหภูมิห้อง ชั่งน้ำหนักทุก 1 ชั่วโมง เป็นเวลา 4 ชั่วโมง คำนวณความสามารถในการรักษาความชุ่มชื้น การคำนวณ Moisture retention (%) = (Wt/Winitial) * 100
3.ผลและอภิปรายผล
3.1 ผลจากการวัดความเข้มข้นของสารสกัดคอลลาเจนที่สกัดจากหมึก

รูปที่ 1 กราฟแสดงความสัมพันธ์ระหว่างความเข้มข้นของคอลลาเจนกับค่าดูดกลืนแสง
จากกราฟ สมการเส้นตรงมีค่าประมาณ y = 0.70x+0.01
เมื่อนำค่าดูดกลืนแสงของตัวอย่างมาคำนวณ พบว่าความเข้มข้นของคอลลาเจนมี ค่าเฉลี่ยเท่ากับ 1.30 ± 0.11 mg/mL
[image: ]	3.2 ผลจากการทดสอบการต้านอนุมูลอิสระจากสารสกัดว่านหางจระเข้ (DPPH)





รูปที่ 2 กราฟแสดงฤทธิ์ต้านอนุมูลอิสระของสารสกัดว่านหางจระเข้
จากการศึกษาฤทธิ์ต้านอนุมูลอิสระของสารสกัดว่านหางจระเข้ด้วยวิธี DPPH radical scavenging assay พบว่า เมื่อความเข้มข้นของสารสกัดเพิ่มขึ้น ค่าร้อยละการยับยั้งอนุมูลอิสระ (% inhibition) มีแนวโน้มเพิ่มขึ้นอย่างต่อเนื่อง โดยที่ความเข้มข้น 50, 100, 150, 200 และ 250 µg/mL ให้ค่าร้อยละการยับยั้งเท่ากับ 22.5, 36.8, 48.7, 62.1 และ 74.6 ตามลำดับ จากการวิเคราะห์ความสัมพันธ์เชิงเส้น พบว่าสมการเส้นตรงคือ y = 0.259x + 10.09 และสามารถคำนวณค่า IC₅₀ ซึ่งเป็นความเข้มข้นที่สามารถยับยั้งอนุมูลอิสระได้ร้อยละ 50 ได้เท่ากับ 158.67 µg/mL ผลการทดลองแสดงให้เห็นว่าสารสกัดว่านหางจระเข้มีความสามารถในการต้านอนุมูลอิสระในระดับที่ดี และมีแนวโน้มเพิ่มขึ้นตามความ เข้มข้นของสาร
	3.3 ผลจากการทดสอบสารสกัดว่านหางจระเข้ต่อการแข็งตัวของเลือด

รูปที่ 3 กราฟแสดงผลการแข็งตัวของเลือดของสารสกัดว่านหางจระเข้

ผลการศึกษาผลของสารสกัดว่านหางจระเข้ต่อการแข็งตัวของเลือดพบว่า เมื่อเพิ่มความเข้มข้นในช่วง 0.4–1.0 mg/mL เวลาในการแข็งตัวของเลือดลดลงอย่างต่อเนื่อง จากประมาณ 120 วินาที เหลือประมาณ 72 วินาที ผลดังกล่าวแสดงให้เห็นว่าสารสกัดว่านหางจระเข้มีคุณสมบัติช่วยเร่งการแข็งตัวของเลือด โดยความเข้มข้นที่ สูงขึ้นส่งผลให้เลือดแข็งตัวได้เร็วขึ้น จึงมีศักยภาพในการช่วยห้ามเลือดและส่งเสริมกระบวนการสมานแผลได้ดี
	3.4 ผลการทดสอบการเปลี่ยนสีของ
แอนโทไซยานิน
[image: ]




รูปที่ 4 การเปลี่ยนสีของแอนโทไซยานินในบัฟเฟอร์ pH 1-10

รูปที่ 5 การเปลี่ยนสีของไฮโดรเจลในบัฟเฟอร์ pH 1-10
	3.5 เปรียบเทียบคุณสมบัติของแผ่นไฮโดรเจลรักษาแผลกับแผ่นปิดแผลทั่วไป
	ตัวอย่าง
	Abs(540)
ครั้งที่1
	ครั้งที่ 2
	ครั้งที่3
	ค่า
เฉลี่ย

	แผ่นไฮโดรเจล
	0.38
	0.36
	0.37
	0.37±
0.01

	ผ้าก๊อซ
	0.56
	0.55
	0.57
	0.56±
0.01

	ฟิล์มใสปิดแผล
	0.50
	0.52
	0.51
	0.51±
0.01

	ไฮโดรคอลลอยด์
	0.35
	0.34
	0.36
	0.35±


ตารางที่ 1 ทดสอบความสามารถในการแข็งตัวของเลือด
จากการทดสอบพบว่าแผ่นไฮโดรเจลมีค่าการดูดกลืนแสงเฉลี่ยเท่ากับ 0.37 ± 0.01 ซึ่งต่ำกว่าวัสดุปิดแผลทั่วไป ได้แก่ ฟิล์มปิดแผล (0.51 ± 0.01) และผ้าก๊อซ (0.56 ± 0.01) อย่างไรก็ตาม พบว่าไฮโดรคอลลอยด์มีค่าการดูดกลืนแสงต่ำที่สุด (0.35 ± 0.01) ซึ่งต่ำกว่าแผ่นไฮโดรเจลเล็กน้อย โดยค่าการดูดกลืนแสงที่ต่ำบ่งชี้ถึงปริมาณเม็ดเลือดแดงเกิดการแข็งตัวได้มาก แสดงให้เห็นว่าแผ่นไฮโดรเจลมีประสิทธิภาพในการส่งเสริมการแข็งตัวของเลือดในระดับที่ดี และใกล้เคียงกับวัสดุปิดแผลเชิงพาณิชย์ที่มีประสิทธิภาพสูง
ตารางที่ 2 ทดสอบความสามารถในการอุ้มน้ำ
	ตัวอย่าง
	W₀(g)
	Wₜ(g)
	Swelling ratio

	แผ่นไฮโดรเจล
	0.50
	1.70
	2.40

	ผ้าก๊อซ
	0.40
	0.95
	1.38

	ฟิล์มใสปิดแผล
	0.45
	0.52
	0.16

	ไฮโดรคอลลอยด์
	0.45
	0.95
	1.11



จากการทดลองพบว่าแผ่นไฮโดรเจลมีความสามารถในการอุ้มน้ำสูงที่สุด คือ 2.40 รองลงมาคือผ้าก๊อซ 1.38 และไฮโดรคอลลอยด์ 1.11 ซึ่งมีค่าใกล้เคียงกัน ขณะที่ฟิล์มใสปิดแผลมีค่าต่ำที่สุด 0.16 แสดงให้เห็นว่าวัสดุแต่ละชนิดมีความสามารถในการดูดซับน้ำแตกต่างกันอย่างชัดเจน โดยแผ่นไฮโดรเจลมีประสิทธิภาพในการอุ้มน้ำโดดเด่นกว่าวัสดุอื่น
ตารางที่ 3 ผลการทดสอบความสามารถในการอุ้มน้ำ
แผ่นไฮโดรเจล (Winitial = 1.70 g)
	เวลา (ชม.)
	W₀(g)
	Moisture retention (%)

	0
	1.70
	100

	1
	1.55
	91.18

	2
	1.42
	83.53

	3
	1.30
	76.47

	4
	1.18
	69.41


ไฮโดรคอลลอยด์ (Winitial = 0.95 g)
	เวลา (ชม.)
	W₀(g)
	Moisture retention (%)

	0
	0.95
	100

	1
	0.82
	86.32

	2
	0.72
	75.79

	3
	0.63
	66.32

	4
	0.55
	57.89


ฟิล์มใสปิดแผล (Winitial = 0.52 g)
	เวลา (ชม.)
	W₀(g)
	Moisture retention (%)

	0
	0.50
	100

	1
	0.50
	96.15

	2
	0.48
	92.31

	3
	0.46
	88.46

	4
	0.4
	84.62


ผ้าก๊อซ (Winitial = 0.95 g)
	เวลา (ชม.)
	W₀(g)
	Moisture retention (%)

	0
	0.95
	100

	1
	0.70
	73.68

	2
	0.55
	57.89

	3
	0.45
	47.37

	4
	0.38
	40.00



ผลการทดลองพบว่าแผ่นฟิล์มใสปิดแผลสามารถรักษาความชุ่มชื้นได้ดีที่สุด รองลงมาคือไฮโดรเจล ซึ่งมีความสามารถในการกักเก็บน้ำได้ดีและอยู่ในระดับใกล้เคียงกับวัสดุปิดแผลเชิงพาณิชย์ที่มีประสิทธิภาพสูง ขณะที่ไฮโดรคอลลอยด์และผ้าก๊อซมีประสิทธิภาพลดหลั่นกันลงมา โดยเฉพาะผ้าก๊อซที่สูญเสียน้ำได้รวดเร็วที่สุด แสดงถึงความสามารถในการรักษาความชุ่มชื้นที่ต่ำกว่าวัสดุอื่นอย่างชัดเจน
4. ผลและอภิปรายผล 

4.1 จากการสกัดคอลลาเจนจากหมึกกล้วยด้วยกรดแอซิติก 0.5 โมลาร์ พบว่าคอลลาเจนที่สกัดได้มีความเข้มข้นเฉลี่ย 1.30 ± 0.11 มิลลิกรัมต่อมิลลิลิตร แสดงให้เห็นว่าหมึกกล้วยเป็นแหล่งคอลลาเจนสำหรับพัฒนาวัสดุสมานแผลได้ นอกจากนี้สารสกัดว่านหางจระเข้มีฤทธิ์ต้านอนุมูลอิสระ โดยมีค่า IC₅₀ เท่ากับ 158.67 ไมโครกรัมต่อมิลลิลิตร และเมื่อทดสอบการแข็งตัวของเลือดพบว่าสารสกัดว่านหางจระเข้ที่ความเข้มข้น 0.4–1.0 มิลลิกรัมต่อมิลลิลิตร สามารถช่วยลดระยะเวลาการแข็งตัวของเลือดได้อย่างมีประสิทธิภาพ 
4.2 จากการสกัดแอนโทไซยานินจากเปลือกมังคุดและนำมาประยุกต์ใช้ในแผ่นไฮโดรเจล พบว่าแผ่นไฮโดรเจลสามารถตอบสนองต่อการเปลี่ยนแปลงของค่า pH ได้ โดยเกิดการเปลี่ยนสีเมื่ออยู่ในสภาวะด่าง ซึ่งเป็นสภาวะที่สัมพันธ์กับการติดเชื้อของแผล ทำให้สามารถใช้เป็นตัวบ่งชี้การติดเชื้อของแผลในระยะเริ่มต้นได้ด้วยการสังเกตด้วยตาเปล่า 
4.3 สามารถพัฒนาแผ่นไฮโดรเจลสำหรับสมานแผลโดยใช้พอลิไวนิลแอลกอฮอล์ (PVA) เป็นองค์ประกอบหลัก ร่วมกับคอลลาเจนจากหมึกกล้วย สารสกัดว่านหางจระเข้ และสารสกัดเปลือกมังคุดได้สำเร็จ โดยแผ่นไฮโดรเจลที่พัฒนาขึ้นมีคุณสมบัติช่วยส่งเสริมการสมานแผล ลดการอักเสบ รักษาความชุ่มชื้น และสามารถตรวจติดตามการติดเชื้อของแผลได้ในผลิตภัณฑ์เดียว
 4.4 จากการประเมินและเปรียบเทียบประสิทธิภาพของ
แผ่นไฮโดรเจลรักษาแผลกับแผ่นปิดแผลทั่วไป พบว่าแผ่นไฮโดรเจลมีประสิทธิภาพในการส่งเสริมการแข็งตัวของเลือดดีกว่าผ้าก๊อซและฟิล์มใสปิดแผล และมีประสิทธิภาพใกล้เคียงกับแผ่นไฮโดรคอลลอยด์ นอกจากนี้ยังมีความสามารถในการอุ้มน้ำสูงที่สุด และสามารถรักษาความชุ่มชื้นได้ดี จึงเหมาะสำหรับการเป็นวัสดุปิดแผลที่ช่วยส่งเสริมการสมานแผลและรักษาสภาพแวดล้อมที่เหมาะสมต่อการฟื้นตัวของเนื้อเยื่อ

